b'\n_START_ARTICLE_\nMaratha\n_START_SECTION_\nEtimologia\n_START_PARAGRAPH_\nL\xe2\x80\x99etimologia de les paraules Mar\xc4\x81tha i Mar\xc4\x81thi \xc3\xa9s incerta. Possiblement deriven de la paraula pr\xc3\xa0crit Marhatta trobada a la literatura Maharashtri jainista, del s\xc3\xa0nscrit Mahar\xc4\x81\xe1\xb9\xa3h\xe1\xb9\xadra gran reialme (formada per maha, que vol dir gran, i rashtra, que vol dir naci\xc3\xb3, domini o districte). Una teoria sost\xc3\xa9 que una refer\xc3\xa8ncia a un clan conegut com els R\xc4\x81\xe1\xb9\xa3\xe1\xb9\xadrika, feta en algunes de les inscripcions d\xe2\x80\x99A\xc5\x9boka, fa refer\xc3\xa8ncia a un poble del D\xc3\xa8can que van ser els progenitors dels habitants de parla marathi, que estan associats amb el posterior Mah\xc4\x81r\xc4\x81\xe1\xb9\xa3h\xe1\xb9\xadri Prakrit._NEWLINE_Altres teories enllacen les paraules Mar\xc4\x81tha i R\xc4\x81\xe1\xb9\xa3h\xe1\xb9\xadri amb Ratta, suposadament una corrupci\xc3\xb3 de la paraula R\xc4\x81shtrakuta, el nom de la dinastia que va dominar el D\xc3\xa8can entre els segles VIII i X._NEWLINE_Malgrat aix\xc3\xb2, totes les teories afirmen, com ho fan els ling\xc3\xbcistes, que el marathi modern s\xe2\x80\x99han desenvolupat del pr\xc3\xa0crit] anomenat maharashtri.\n_START_SECTION_\nClans Maratha\n_START_PARAGRAPH_\nD\xe2\x80\x99acord amb algunes fonts, la majoria dels Marathas pertanyen a un dels 96 clans, coneguts com els 96 Kuli Marathas. L\xe2\x80\x99aut\xc3\xa8ntica organitzaci\xc3\xb3 d\xe2\x80\x99aquest sistema de clans est\xc3\xa0 discutida per la cultura popular i els historiadors. Sembla que el 1889 es va realitzar el primer intent de crear una llista que finalment va concloure el govern de l\xe2\x80\x99\xc3\x8dndia el 1956.\n_START_SECTION_\nAbans del 1600\n_START_PARAGRAPH_\nLa hist\xc3\xb2ria de la casta Maratha amb anterioritat a Shivaji Maharaj no est\xc3\xa0 clara. No obstant aix\xc3\xb2, alguns del 96 clans van ser notables. Un s\xc3\xa8rie de Rajputs i guerrers Maratha, entre ells Shahaji, pare de Shivaji, van servir a les ordres de diversos regnes musulmans de l\xe2\x80\x99\xc3\xa8poca. Els clans Maratha i les seves subdivisions van estar involucrades en lluites internes, fins que Rajmata Jijabai, la mare de Shivaji, va iniciar un intent d\xe2\x80\x99aconseguir una major unitat entre els Maratha. Els Marathas no solament van ser guerrers, sin\xc3\xb3 que tamb\xc3\xa9 van ser escriptors, poetes, terratinents o ministres.\n_START_SECTION_\nEmigrants Marathas\n_START_PARAGRAPH_\nL\xe2\x80\x99imperi tamb\xc3\xa9 va donar lloc a la reubicaci\xc3\xb3 volunt\xc3\xa0ria d\xe2\x80\x99un nombre considerable de Marathas i d\xe2\x80\x99altres parlants de marathi fora de Maharashtra, i a trav\xc3\xa9s d\xe2\x80\x99una gran part de l\xe2\x80\x99\xc3\x8dndia. Per tant, avui en dia hi ha diverses comunitats considerables que descendeixen d\xe2\x80\x99aquests emigrants vivint al nord, sud i oest de l\xe2\x80\x99\xc3\x8dndia. Aquestes comunitats sovint tendeixen a parlar les lleng\xc3\xbces de les \xc3\xa0rees on viuen, malgrat que molts tamb\xc3\xa9 parlen marathi.\n_START_SECTION_\nParticipaci\xc3\xb3 pol\xc3\xadtica\n_START_PARAGRAPH_\nEls Marathas han controlar els estats pol\xc3\xadtics de Maharashtra des del seu inici el 1960. El primer Primer Ministre de Maharashtra era un Maratha (Yashwantrao Chavan). Des d\xe2\x80\x99aleshores, Maharashtra ha estat testimoni d\xe2\x80\x99una forta pres\xc3\xa8ncia de ministres o funcionaris Maratha (que representen el 25% de l\xe2\x80\x99estat) en el govern estatal de Maharashtra, comissions locals municipals i als panchayats (assemblees que resolen disputes entre individus i pobles).\n_START_SECTION_\nServei militar\n_START_PARAGRAPH_\nEl regiment d\xe2\x80\x99Infanteria lleugera Maratha de l\xe2\x80\x99ex\xc3\xa8rcit de l\xe2\x80\x99\xc3\x8dndia \xc3\xa9s un dels regiments m\xc3\xa9s antics e influents. El seu primer batall\xc3\xb3, tamb\xc3\xa9 conegut com a Jangi Paltan, va ser creat ja el 1768 com a part dels sipais de Bombai. Els Marathas van destacar especialment durant la Primera Guerra Mundial i van obtenir fins a dues-centes trenta-set condecoracions.'